Την προετοιμασία τους για το δεύτερο κομμάτι της σεζόν ξεκίνησαν σήμερα (24/11) το απόγευμα οι ποδοσφαιριστές του ΠΑΟΚ μετά από 10 μέρες αδείας στη Νέα Μεσημβρία.
Μοναδικοί απόντες από το «ασπρόμαυρο» πρόγραμμα ήταν οι διεθνείς Κούρτιτς, Ίνγκασον, Ντάντας, Κωνσταντέλιας, Παναγιώτου, Κουλιεράκης και Μπαλωμένος που θα ενταχθούν τις επόμενες μέρες και φυσικά ο Ζίβκοβιτς που βρίσκεται στο Κατάρ με την Εθνική Σερβίας για το Παγκόσμιο Κύπελλο.
Η πρώτη μέρα της επιστροφής στη δουλειά περιελάμβανε πρόγραμμα επανένταξης, με ασκήσεις επιθετικής τακτικής και οικογενειακό διπλό.
Οι Μάριος Τσαούσης και Κάλεντ Νάρεϊ έκαναν τεστ ετοιμότητας και ατομικό υψηλής έντασης, ενώ ο Λευτέρης Λύρατζης δούλεψε μόνος στο γήπεδο.
Τέλος ο Νέλσον Ολιβέιρα έμεινε εκτός προπόνησης λόγω ίωσης.
Αύριο (25/11), το πρόγραμμα του «Δικεφάλου» περιλαμβάνει διπλή προπόνηση στις 10:00 και στις 18:00 στη Νέα Μεσημβρία.